عبد السلام ایوارڈ

عبد السلام ایوارڈ (جسے سلام ایوارڈ بھی کہا جاتا ہے) ایک بہت ہی اہم اور شاندار ایوارڈ تصور کیا جاتا ہے اور یہ سالانہ علمِ کیمیاء، ریاضیات، طبیعیات اور حیاتیات کے شعبوں سے تعلق رکھنے والے ماہرین کو دیا جاتا ہے۔ یہ اعزاز اب تک ان سائنسدانوں کو دیا گیا ہے جو پاکستان میں قیام پزیر ہیں۔ نیز یہ ایوارڈ 35 سال سے کم عمر ذہین افراد کو دیا جا چکا ہے۔ یہ ایوارڈ ایک سرٹیفیکیٹ (سند) سائٹیشن پر مشتمل ہے جس کے ساتھ ایک ہزار امریکی ڈالر رقم بھی منسلک  کی گئی ہے۔ یہ ایوارڈ اہم ترین سائنسی تحقیقی مقالات اور تکنیکی مضامین کی تخلیق کی بدولت عطا کیا جاتا ہے۔

اس ایوارڈ کا آغاز ڈاکٹر عبد السلام کے عزیز شاگردوں  ڈاکٹر ریاض الدین، ڈاکٹر فیاض الدین اور ڈاکٹر اصغر قادر نے کیا، جنھوں نے پہلی مرتبہ یہ تجویز ڈاکٹر عبدالسلام کو 1979ء دی تھی۔ اس وقتڈاکٹر عبد السلام نے کہا تھا کہ انھیں کوئی حق نہیں کہ وہ اس کا پیسہ اپنی ذاتی ضروریات کے لیے استعمال کریں، بلکہ سائنس کی خدمت اور ترویج کے لیے اسے استعمال کیا جائے گا جو تیسری دنیا میں ان کا ایک اہم مشن تھا۔ عبد السلام نے خاص طور پر پاکستان اور پاکستان کے طلبہ کی مدد کے لیے الگ سے پیسے جمع کرنے بھی شروع کیے تھے۔ 1980ء میں ڈاکٹر اصغر قادر اور پروفیسر فیاض الدین سے ڈاکٹر عبد السلام نے نوجوان پاکستانی سائنسدانوں کو یہ ایوارڈ دینے سے متعلق اصول بنانے اور مکمل حکمتِ عملی طے کرنے کا کہا اور یہ کہا کہ اس کا میرٹ صرف اور صرف سائنسی ریسرچ کی بنیاد پر ہونا چاہیے۔ فی الوقت پروفیسر اصغر قادر، سلام پرائز کمیٹی سینٹر کے سیکریٹری ہیں جس کا تعلق ایڈوانس میتھیمیٹکس اینڈ فزکس نیشنل یونیورسٹی آف سائنس اینڈ ٹیکنالوجی (نسٹ) کیمپس سے ہے۔ عبد السلام ایوارڈ  کی کفالت 2007ء سے مجلسِ خدام الاحمدیہ (برطانیہ) بھی کر رہی ہے۔

 اعزاز یافتہ گان 
 نام شعبہ  سال ڈاکٹر نظمہ اکرام  طبیعیات 1981ڈاکٹر پرویز ہودبھائی  ریاضیات 1984) ڈاکٹر مجاہد کامران  طبیعیات1985 ڈاکٹر مجاہد احمد اعجاز  طبیعیات1985 ڈاکٹر محمد سہیل زبیری  طبیعیات1986 ڈاکٹر بینا صدیقی  کیمیا 1986 ڈاکٹر قیصر مشتاق  ریاضیات1987 ڈاکٹر محمد اقبال چوہدری  کیمیا 1990 ڈاکٹر اشفاق بخاری  ریاضیات1991 ڈاکٹر انوار الحسن گیلانی  حیاتیات 1994 ڈاکٹر اصغر قادر  ریاضیات1997 ڈاکٹر نصیر شہزاد  ریاضیات 1998 ڈاکٹر تصور حیات  ریاضیات1999 ڈاکٹر رابعہ حسین  حیاتیات 2000 ڈاکٹر محمد عارف ملک  کیمیا 2002 ڈاکتر جمیل النبی  ریاضیات 2003 ڈاکٹر نصیرالدین شمس  طبیعیات 2009) ڈاکٹر طیب کامران  ریاضیات2009 ڈاکٹر عامر اقبال  طبیعیات2012 ڈاکٹر حافظ ضیاء الرحمن  کیمیا 2012 ڈاکٹر رحیم عمر  ریاضیات2013

زمرہ:1980ء میں قائم شدہ اعزازات
زمرہ:پاکستان کے شہری اعزازات و علامات
زمرہ:حیاتیات کے اعزازات
زمرہ:ریاضیات کے اعزازات
زمرہ:پاکستانی سائنس اور ٹیکنالوجی کے اعزازات
زمرہ:عبد السلام
زمرہ:کیمیا کے اعزازات
زمرہ:طبیعیات کے اعزازات